Hoera! vir ons 1ste SARIE-modeskool
JY LEES NOU Hoera! vir ons 1ste SARIE-modeskool
Opwindend, stylvol, pret en 'n eerste!
By SARIE het ons so pas ons heel eerste modeskool voltooi. Drie dae lank het ons "Klas van Junie 2016" saam met SARIE-moderedakteur, Amaria Carstens, en mode-assistent, Magdel Muller, in ons mooiste Kaapse kantoor in Adderleystraat mode gedroom, gedink en gedoen.
Amaria het 20 gretige en modebewuste lesers, van so ver as Windhoek, Potchefstroom en Pretoria, onder hande geneem en gewys hoe lyk 'n moderedakteur se dag by 'n glanstydskrif. Al die oppe en affe en die lekkertes en uitdagings is met hulle gedeel. Die span het geleer van mood boards en die beplanning van fotosessies, en ook 'n bietjie van die magic in die foto-ateljee eerstehands ervaar. Daar was senuwees en opwinding, maar op die ou end het styl geseëvier! Hier is 'n paar hoogtepunte.
Wat ons modestudente geleer het
'n Stileertassie vol truuks!
Ons "klas" is goed bederf met kos deur ons kosredakteurs Herman Lensing en Tanya Fourie.
Bootlegger Coffee Company het gesorg vir vars koffie heeldag, terwyl Deneys Swiss Dairy ons dae afgeskop het met heerlike jogurt-produkte, asook melkskommels en koeldranke vir deur die dag. Sweet Temptations Toffees se nougat, soet springmielies en toffies het seker gemaak dat niemand se suikervlakke daal nie!
Pesto Princess het ons kosspan gehelp met 'n verskeidenheid produkte vir ons gaste se middagetes. Gepraat van eet en gesellig wees - niks sou kon plaasvind sonder die mooi houttafels en meubels van Scape Events nie.
Elkeen van ons gaste is bederf met swart hakskoene van Spree, 'n geskenkbewys van H&M én Superga se legendariese wit tekkies.
*As jy belangstel in ons volgende SARIE-modeskool wat in Kaapstad gaan plaasvind, stuur sommer nou e-pos vir Carmen Botma by Carmen.Botma@sarie.com. Ons bevestig binnekort die datum.